CELEX: 62019CA0870
Language: el
Date: 2021-03-24 00:00:00
Title: Συνεκδικασθείσες υποθέσεις C-870/19: Απόφαση του Δικαστηρίου (δέκατο τμήμα) της 24ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Prefettura Ufficio territoriale del governo di Firenze κατά MI (C-870/19), TB (C-871/19) [Προδικαστική παραπομπή – Προσέγγιση των νομοθεσιών – Συσκευή ελέγχου στον τομέα των οδικών μεταφορών – Κανονισμός (ΕΟΚ) 3821/85 – Άρθρο 15, παράγραφος 7 – Κανονισμός (ΕΚ) 561/2006 – Διαδικασία ελέγχου – Διοικητική κύρωση – Μη επίδειξη των φύλλων καταγραφής του ταχογράφου που αφορούν την τρέχουσα ημέρα και τις προηγούμενες 28 ημέρες – Ενιαία ή πολλαπλή παράβαση]

17.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/3
            
         
      Απόφαση του Δικαστηρίου (δέκατο τμήμα) της 24ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Prefettura Ufficio territoriale del governo di Firenze κατά MI (C-870/19), TB (C-871/19)
      (Συνεκδικασθείσες υποθέσεις C-870/19) (1)
      
      (Προδικαστική παραπομπή - Προσέγγιση των νομοθεσιών - Συσκευή ελέγχου στον τομέα των οδικών μεταφορών - Κανονισμός (ΕΟΚ) 3821/85 - Άρθρο 15, παράγραφος 7 - Κανονισμός (ΕΚ) 561/2006 - Διαδικασία ελέγχου - Διοικητική κύρωση - Μη επίδειξη των φύλλων καταγραφής του ταχογράφου που αφορούν την τρέχουσα ημέρα και τις προηγούμενες 28 ημέρες - Ενιαία ή πολλαπλή παράβαση)
      (2021/C 189/03)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      Prefettura Ufficio territoriale del governo di Firenze
      
         κατά
      
      MI (C-870/19), TB (C-871/19)
      
         Διατακτικό
      
      Το άρθρο 15, παράγραφος 7, του κανονισμού (ΕΟΚ) 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών, όπως τροπoποιήθηκε με τον κανονισμό (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, και το άρθρο 19 του κανονισμού 561/2006 έχουν την έννοια ότι, σε περίπτωση κατά την οποία ο οδηγός οχήματος οδικών μεταφορών που υποβάλλεται σε έλεγχο δεν επιδεικνύει τα φύλλα καταγραφής της συσκευής ελέγχου που αφορούν περισσότερες ημέρες δραστηριότητας κατά τη διάρκεια της περιόδου η οποία καλύπτει την ημέρα του ελέγχου και τις προηγούμενες 28 ημέρες, οι αρμόδιες αρχές του κράτους μέλους του τόπου ελέγχου οφείλουν να διαπιστώσουν την τέλεση από τον εν λόγω οδηγό μίας και μόνον παραβάσεως και να του επιβάλουν μία και μόνον κύρωση συνεπεία της παραβάσεως αυτής.
      
         (1)  ΕΕ C 54 της 17.02.2020.